recursal/SuperWikiNEXT-32B huggingface dataset:
जलविज्ञान में **निस्सरण** किसी दिये गये अनुप्रस्थ-काट क्षेत्र (क्रॉस-सेक्शनल एरिया) के द्वारा प्रवाहित जल जिसमें निलंबित ठोस (जैसे तलछट), घुलित रासायनिक सामग्री (जैसे CaCO3(aq)) और/या जैविक सामग्री (जैसे द्विअणु) शामिल हों, की परिमाण दर है। निस्सरण को जलाशय प्रणाली के संदर्भ में अक्सर **बहिर्वाह**, के नाम से भी परिभाषित किया जाता है।

निस्सरण को व्यक्त करने के लिए m3/s (घन मीटर प्रति सेकण्ड) या ft3/s (घन फीट प्रति सेकण्ड) या/और एकड़-फुट प्रति दिन जैसी ईकाइयाँ प्रयोग में आती हैं।

किसी नदी के निस्सरण मापने या उसका अनुमान लगाने के लिए सामान्यत: निरंतरता समीकरण का सरल प्रकार प्रयोग मे लाया जाता है। समीकरण के अनुसार किसी भी असंपीड्य तरल, जैसे कि जल का निस्सरण (Q) धारा के अनुप्रस्थ-काट क्षेत्र (A) और उसके माध्य वेग ({\displaystyle {\bar {u}}}) के गुणनफल के बराबर होता है। इसे निम्नलिखित रूप से व्यक्त किया जा सकता है।

{\displaystyle Q=A\,{\bar {u}}}
जहाँ

* {\displaystyle Q} निस्सरण है ([L3T−1]; m3/s या ft3/s)
* {\displaystyle A} प्रवाह द्वारा वाहिक के भरे हुये भाग का अनुप्रस्थ-काट क्षेत्र है ([L2]; m2 या ft2)
* {\displaystyle {\bar {u}}} औसत प्रवाह वेग है ([LT−1]; m/s या ft/s)

सन्दर्भ
-------

1. ↑  Buchanan, T.J. and Somers, W.P. 1969, Discharge Measurements at Gaging Stations: U.S. Geological Survey Techniques of Water-Resources Investigations, Book 3, Chapter A8, 1p.
2. ↑  Dunne, T. and Leopold, L.B. 1978, Water in Environmental Planning: San Francisco, Calif. W.H. Freeman, 257-258 p.
**निसोथ** के कई भेद होते हैं -सफेद निसोथ, श्याम निसोथ और लाल निसोथ |

सफेद निसोथ
----------

सफेद निसोथ की बेली जंगल में होती है | इसमें सफेद फूल आते हैं | गोल -गोल फल आते हैं | उनमें चार -चार बीज आते हैं | पत्ते नोक दार गोल होते हैं | इसकी बेली की लकडी में तीन धारें होती हैं | सफेद निसोथ सबसे उत्तम होता है |

काला निसोथ
----------

काले निसोथ की भी लता होती है | फूल काला पन लिये बैंगनी रंगा का होता है | पत्ते गोल-गोल नोकदार होते हैं | परंतु फल तथा पत्ते सफेद निसोथ से कुछ छोटे होते हैं | और सब आकार मिलता है |

लाल निसोथ
---------

लाल निसोथ भी इसी प्रकार का होता है | लालपन लिये पत्ते होते हैं |

रोग नाश
-------

मात्रा - सफेद निसोथ की 2 मासे से 4|| मासे तक मात्रा है | काले की मात्रा 1से 3 मासे तक है और लाल की 3 मासे से 6 मासे तक मात्रा है | गुण -निसोथ कडुआ, चरपरा, गरम, रेचक, रूक्ष, तीक्ष्ण, तिक्त, रसान्वित और कटु पाकी है | इसका जुलाब हितकारी है | यह मल स्तम्भक, ग्रहणी, उदर, कृमी, कफ, पाण्डु, प्लीहा, ज्वर, पित्त, वात रक्त, उदावर्त, उदावर्त, शोथ तथा कुष्ठ, कण्डु, व्रण, तथा हृदय रोग नाशक है | सफेद निसोथ - रेचक, स्वादिष्ट, गरम, वातनाशक, है | यह सोथ, पीत्त, कफ, ज्वर तथा उदर रोगों को दूर करने वाला है | काला निसोथ - सफेद निसोथ की अपेक्षा हिन गुण वाला किंतु इसमें विरेचन गुण अति तीव्र है तथा मूर्छा, दाह, मद, भ्रांती नाशक एवं कण्ठ उत्कर्षण करने वाला है | लाल निसोथ - मधुर, कसैला, मृदुरेची, रूक्ष, चरपरा है | इससे कफ, संग्रहणी और मल विष्टम्भ का नाश होता है |

विवरण
-----

नाम -सं --त्रिवृत 
हिं- निसोत 
बं-तेरडी 
म- निशोत्तर,
गु-नसोतर,
फा- निसोथ,
अं- तुरबुद, टरबीथ रूट |

बाहरी कड़ियां
-------------

* USDA Plants Profile

1. ↑  Merremia turpethum, Medicinal Plants of Andhra Pradesh, Part-1, Central Council for Research in Unani Medicine, New Delhi, 1999, pp: 84.
**निहाली भाषा** पश्चिम-मध्य भारत के मध्य प्रदेश व महाराष्ट्र राज्यों के कुछ छोटे भागों में बोली जाने वाली एक भाषा है। यह एक भाषा वियोजक है, यानि विश्व की किसी भी अन्य भाषा से कोई ज्ञात जातीय सम्बन्ध नहीं रखती और अपने भाषा-परिवार की एकमात्र ज्ञात भाषा है। भारत में इसके अलावा केवल जम्मू और कश्मीर की बुरुशस्की भाषा ही दूसरी ज्ञात भाषा वियोजक है। निहाली समुदाय की संख्या लगभग ५,००० है लेकिन सन् १९९१ की जनगणना में इनमें से केवल २,००० ही इस भाषा को बोलने वाले गिने गए थे।

निहाली समुदाय ऐतिहासिक रूप से कोरकू समुदाय से सम्बन्धित रहा है और उन्हीं के गाँवों में बसता है। इस कारण से निहाली बोलने वाले बहुत से लोग कोरकू भाषा में भी द्विभाषीय होते हैं। निहाली बोली में बहुत से शब्द आसापास की भाषाओं से लिए गए हैं और साधारण बोलचाल में लगभग ६०-७०% शब्द कोरकू के होते हैं। भाषावैज्ञानिकों के अनुसार मूल निहाली शब्दावली के केवल २५% शब्द ही आज प्रयोग में हैं।

इन्हें भी देखें
---------------

* भाषा वियोजक
* कोरकू भाषा
* बुरुशस्की

सन्दर्भ
-------

1. ↑  Nagaraja, K.S. (2014). The Nihali Language. Manasagangotri, Mysore-570 006, India: Central Institute of Indian Languages. ISBN 978-81-7343-144-9.
2. ↑  Franciscus Bernardus Jacobus Kuiper, "Nahali: a comparative study Archived 2013-06-11 at the Wayback Machine", Part 25, Issue 5 of Mededeelingen der Koninklijke Nederlandsche Akademie van Wetenschappen, Afd. Letterkunde, N.V. Noord-Hollandsche Uitg. Mij. 1962
**नेदीम** (1681? – 1730) अठारहवीं शताब्दी का एक प्रसिद्ध तुर्की कवि थे। इसका मूल नाम 'अहमद' था और उपनाम 'नेदीम'। जीवन के अंतिम दिनों में इसके पोषक सदरेआजम इब्राहीम पाश ने इसको अने द्वारा स्थापित पुस्तकालय का प्रबंधक नियुक्त किया था। अब वह प्राचीन शैली के कवियों में सबसे ऊँचा तुर्की कवि माना जाता है।

नेदीम का जन्म कुस्तुंतुनिया, जिसे अब इस्तांबुल कहते हैं में हुआ था। यहीं उसने शिक्षा प्राप्त की। शिक्षा प्राप्ति के बाद इसने अध्यापन का कार्य ग्रहण किया और नगर के प्रतिष्ठित शिक्षा संस्थानों में अध्यापन किया। नेदीम को कविता से बचपन से ही लगाव था; लेकिन तुर्की के उस्मानी सुलतान अहमद सोयम (१७०३-१७३०) के राज्यकाल में प्रसिद्धि इसे प्राप्त हुई। 

इसका दीवान, कसीदा, गजल और गीत से युक्त है। इसकी रचनाओं में वर्णनात्मकता के स्थान पर आत्मनिष्ठ रोमानी दिखाई देती है, जो दूसरे तुर्की कवियों में सामान्यतयी नहीं पायी जाती। इसने अपने गजलों और गीतों में अपने जमाने की आम बोलचाल की भाषा का प्रयोग किया है और अनेक अछूते विषयों, अर्थोद्घाटक शैली और सुपरिचित शब्दों द्वारा वह अपने पूर्ववर्तियों और प्रभावकों से बढ़ गया है। इसके युग में तुर्क कवि अरबी, फारसी छंदों का ही प्रयोग किया करते थे। तुर्की की प्राचीन लोकप्रिय बहर हिजाई (हिजाई नामक छंद) का प्रयोग दोष माना जाता था। लेकिन नेदीम ने इस छंद का भी प्रयोग एक गीत में किया है और वह गीत आज लोकप्रिय है।
नीना साइमन (२१ जनवरी, १९३३ -२१ अप्रैल, २००३) एक गीतकार, पियानोवादक, संयोजक, और नागरिक आन्दोलन में कार्यकर्त्ता थी। साइमन ने शास्त्रीय, जाज, ब्लूज़, लोक, आर एंड बी, और पॉप सहित विभिन्न संगीत शैलियों की एक विस्तृत श्रृंखला में कार्य किया।

नीना साइमन
उत्तरी केरोलिना में जन्मी नीना एक पिअनोवादक बनने का शौक रखती थी। उत्तरी कैरोलिना के ट्रायन, अपने गृहनगर में कुछ समर्थकों की मदद से, उन्होंने न्यू यॉर्क में जुइलियार्ड स्कूल ऑफ म्यूजिक में दाखिला लिया। साइमन ने फिलाडेल्फिया में एक प्रतिष्ठित "कर्टिस इंस्टीट्यूट ऑफ म्यूज़िक" में अध्ययन करने के लिए छात्रवृत्ति के लिए आवेदन किया था, जहा उन्होंने अच्छी तरह से ऑडिशन देने के बावजूद इन्कार कर दिया था।
जीविका के लिए उन्होंने अपना नाम युनिस वेय्म्न से बदल कर नीना साइमन कर दिया। साइमन ने ९५८ से १९७४ के बीच में ४० से अधिक एल्बमों को रिकॉर्ड किया, और लिटिल गर्ल ब्लू से करियर की शुरुआत की।
१९५८ में यूएस में "आई लव यू पोर्जी" एक बहुत बड़ा हिट दिया।

१९३३-१९५४
---------

साइमन उत्तर कैरोलिना में बतौर यूनिस कैथलीन वेय्म्न ट्रायोन, उत्तरी कैरोलिना में हुआ था। एक गरीब परिवार के ८ बच्चो में से वह छठी थी, ३ वर्ष की आयु से ही उन्होंने पियानो बजाना शुरू कर दिया था। साइमन की संगीत शिक्षक ने उनकी शिक्षा पूरी करने में उनकी बहुत मदद कीआर्थिक ढंग से।

1. ↑   Simone & Cleary 2003, pp. 1–62.
2. ↑   "Encyclopedia of Jazz Musicians – Nina Simone (Eunice Kathleen Waymon)". Jazz.com. Archived from the original on March 22, 2016. Retrieved October 28, 2013.
3. ↑   Simone & Cleary 2003, pp. 1–62.
**रुक जाना नहीं** एक भारतीय हिन्दी धारावाहिक है, जो स्टार प्लस पर 19 दिसम्बर 2011 से 23 नवम्बर 2012 तक चला। इसका निर्देशन संतराम वर्मा ने किया है। इसके निर्माता कमल पांडे, परेश रावल, हेमल ठक्कर और स्वरूप सम्पत हैं।

कहानी
-----

सांची अपने परिवार के साथ वाराणसी में आती है, वहाँ वह महाविद्यालय में पढ़ने जाती है। वहाँ उसके सामने कई प्रकार की मुश्किलें आती हैं। लेकिन वह सभी का सामना करती है। एक दिन वह इन्दु से मिलती है। इन्दु उससे प्यार करने लगता है। वह उससे शादी करना चाहता है, इसलिए वह उसे और उसके परिवार को शादी के लिए तंग करता है। साँची शादी और इन्दु से बचने के लिए कई तरकीब आजमाती है। एक दिन इन्दु शादी के लिए उसके परिवार को मनवाने के लिए उसके घर आता है। वो सभी मान जाते हैं। साँची एक पंडित को यह कहकर लाती है की वह इस तरह से कुंडली देखे की यह शादी न हो। वह कहता है की यदि शादी हुई तो लड़के की माँ की मृत्यु हो जाएगी। लेकिन यह भी कुछ काम नहीं आ सका। उसके बाद साँची अगले दिन बहुत छोटे छोटे कपड़े पहन कर महाविद्यालय जाती है। इससे इन्दु क्रोधित हो जाता है। इसके बाद वह साँची को अच्छे कपड़े खरीदने बोलता है। लेकिन साँची उसे उल्टा सीधा कहती है। थोड़ी ही दूर में कुछ लड़के उसे छेड़ने लगते हैं। यह देख इन्दु उन लड़कों की पिटाई कर देता है। इसके बाद वह लड़के भाग जाते हैं।

कलाकार
------

* पूजा शर्मा - सांची माथुर सिंह
* अनिरुद्ध दवे - इन्दु सिंह
* ज्ञान प्रकाश = ताराचंद्र माथुर
* विजय कुमार - सदानंद तिवारी
* दिगंगना सूर्यवंशी - पलक्षी ताराचन्द्र तिवारी

सन्दर्भ
-------

1. ↑  "Ruk Jaana Nahin to air its last episode on 24 November". Tellychakkar.com. मूल से 3 नवंबर 2012 को पुरालेखित. अभिगमन तिथि 4 November 2012. Italic or bold markup not allowed in: `|publisher=` (मदद)

बाहरी कड़ियाँ
-------------

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
रसायन विज्ञान में उद्देश्यपूर्वक एक या क्रम से कई रासायनिक अभिक्रियाएँ कराकर एक या अनेक उत्पाद बनाने की क्रिया को **रासायनिक संश्लेषण** (chemical synthesis) कहते हैं। 

रासायनिक संश्लेषण सम्यक प्रकार से चुने हुए कुछ ज्ञात अभिकर्मकों (reagents) या अभिकारकों (reactants) से आरम्भ की जाती है। इसके उपरान्त इन्हें भिन्न-भिन्न प्रकार की अभिक्रियाओं से गुजारते हुए अन्तिम उत्पाद तक ले जाया जाता है।

संश्लेषण की विधियाँ/मार्ग
-------------------------

संश्लेषण के कुछ ऐसे भी तरीके हैं जिनमें अभिकर्मक **क** से उत्पाद **ख** बनाने से बिल्कुल ही भिन्न रणनीति अपनायी जाती है। जैसे कैस्केड अभिक्रियाएँ (cascade reactions), बहुअवयवी अभिक्रियाएं (multi-component reactions), दूरदर्शीसदृश संश्लेषण (telescopic synthesis) आदि।

कार्बनिक संश्लेषण (Organic synthesis)
-------------------------------------

कार्बनिक संश्लेषण, रासायनिक संश्लेषण की एक सबसे महत्वपूर्ण शाखा है जो कार्बनिक यौगिकों के संश्लेषण से सम्बन्धित है।

इनें भी देखें
-------------

* रासायनिक प्रौद्योगिकी (Chemical engineering)
* कार्बनिक संश्लेषण
* कार्बनिक संश्लेषण की विधियाँ

बाहरी कड़ियाँ
-------------

* Natural product syntheses
* Important Reactions used for Organic Chemistry Conversions
**रीम समीर शेख** (जन्म 8 सितंबर 2002) एक भारतीय टेलीविजन अभिनेत्री है। उन्होंने 6 साल की उम्र में अभिनय की दुनिया में कदम रखा, जब उन्हें इमेजिन टीवी के धारावाहिक, *देवी... नीर भरे तेरे नैना* में मुख्य किरदार निभाने के लिए चुना गया। इस भूमिका के लिए उन्हें 2010 में न्यू टैलेंट पुरस्कार भी मिला था। तब से उन्होंने कई टीवी धारावाहिकों में अभिनय किया है; विशेषकर चक्रवर्तीं अशोक सम्राट में कौरवाकी के रूप में। वह विभिन्न उत्पादों के लिए 100 से अधिक टीवी विज्ञापनों में भी दिखाई दी है। रीम ने सर्वश्रेष्ठ बाल कलाकार श्रेणी में कुछ पुरस्कार भी जीते हैं। उनकी पहली फ़िल्म, गुल मक्का, सबसे कम उम्र की नोबेल शांति पुरस्कार विजेता मलाला यूसुफज़ई की बायोपिक है। 

2018 में, वह कलर्स टीवी के लोकप्रिय शो तू आशिकी में सानया सेठ के रूप में, और साथ ही ज़ी टीवी के धारावाहिक, तुझसे है राब्ता में भी मुख्य भूमिका में नज़र आयी; दूसरे वाले के लिए उन्हें ज़ी ऋषि नया सदस्य पुरस्कार भी प्राप्त हुआ है।

सन्दर्भ
-------

1. ↑  "Tujhse Hai Raabta actress Reem Shaikh shares bewitching pictures from Goa holiday".
2. ↑  "From Siddharth Nigam, Jannat Zubair Rehmani to Avneet Kaur: Young brigade take over TV". मूल से 16 नवंबर 2018 को पुरालेखित. अभिगमन तिथि 15 नवंबर 2018.
बुल्गारिया और बाल्कन प्रायद्वीप का सबसे ऊंची पर्वत श्रंखला है । यह बुल्गारिया के दक्षिण- पश्चिमी भाग में व रीला-रोदोप पर्वतीय पुंजक के उत्तर-पश्चिमी छोर के अधिक निकट स्थित है । रीला पर्वत की सबसे ऊंची चोटी - मूसला २,९२५.२ मी. के साथ बाल्कन प्रायद्वीप और पूरे पूर्वी यूरोप में सबसे ऊंचा है । रीला पर्वत श्रंखला के साथ मुख्य बुलगारियाई जलसम्भर बहता है जो कि मुख्य बाल्कन जलसम्भर से मिलता है । यह काला सागर व एजियन सागर के जलग्रहण श्रेत्र को विभाजित करता है ।

  

यूरोप में रीला इन पर्वत श्रंखलाओं के बाद ऊंचाई में छठवे स्थान पर है - काकेशस ( शिखर एलब्रस - ५,६४२ मी. ), आल्प्स ( शिखर माउंट ब्लांक - ४,८०७ मी. ), सिएरा नेवादा ( शिखर मुलसेन - ३,४७९ मी. ), पाईरीनाइट ( शिखर एनेतो - ३,४०४ मी.) तथा एतना ( ३,३२३ मी. ) । पर्वत के झरनों से कुछ बड़ी और गहरी बुल्गारियाई नदियां - इस्कर, मोरित्सा और मेस्ता बहती हैं ।

  

सबसे पहले इस पर्वत को दोनुका, दुनाक्स, दोउनकास के नाम से जाना जाता था । सम्भव है रीला नाम क्रिया "रीया" से निकला है और इसलिए पहले इसका नाम इसी नदी के नाम पर रखा गया था । रीला के विभंग क्षेत्र (सपरेवा बान्या, दोलना बान्या, कोस्तेनेत्स बान्या आदि ) में २०० से अधिक झीलें और खनिज झरने हैं ।

इस पर्वत पर विभिन्न प्रकार के पौधों की प्रजातियाँ पाई जाती हैं जिनकी संख्या लगभग २,००० है । विभिन्न पशुओं की प्रजातियाँ भी यहाँ पाई जाती हैं ।

  

रीला में सबसे उत्कृष्ट स्थानों में से एक रीला मठ है जो बुल्गारिया में सबसे बड़ा है । इस मठ की स्थापना दसवीं शताब्दी में श्री इवान रिस्की, एक धर्मात्मा और एक एकांतवासी द्वारा की गई थी । यह मठ राष्ट्रीय, वास्तुशिल्पीय और  एतिहासिक दृष्टि से बहुत महत्व रखता है ।

  

रीला की समुद्र तल से औसत ऊंचाई १,४८७ मी. और कुल क्षेत्रफल २,६२९ वर्ग कि.मी. है । सर्वाधिक ऊंची चोटियों से (समुद्र तल से २,५०० - २,७०० मी. ऊंचाई ) आल्प्स पर्वत श्रंखला के दृश्य दिखाई देते‌ हैं । इसका एक विशिष्ट उदाहरण मल्योवित्सा पर्वत है । बाकि भागों में ( अधिकतर पूर्वी रीला में ) उच्च पर्वतीय घास के मैदान हैं ।
सम्मिश्र तल के आयताकार क्षेत्र में प्रस्तुत किया गया रीमान जीटा फलन {\displaystyle \zeta (z)}; यह प्रक्षेत्र रंगने की विधि से मैटप्लोटलिब आरेख के रूप में बनाया गया है।
ध्रुव {\displaystyle z=1} और क्रान्तिक रेखा पर दो शून्य के साथ रीमान जीटा फलन।
**रीमान जीटा फलन** अथवा **आयलर–रीमान जीटा फलन**, *ζ*(*s*), उन सम्मिश्र चर *s* का फलन है जो अनन्त श्रेणी के संकलन में वैश्लेषिक हैं

{\displaystyle \sum \_{n=1}^{\infty }{\frac {1}{n^{s}}}}
जो *s* के वास्तविक मान के 1 से अधिक होने पर अभिसारी होती है। सभी *s* के लिए *ζ*(*s*) व्यापक निरूपण नीचे दिया गया है। रीमान जीटा फलन विश्लेषी संख्या सिद्धान्त में मुख्य फलन के रूप में प्रयुक्त होता है और इसके अनुप्रयोग भौतिकी, प्रायिकता सिद्धांत और अनुप्रयुक्त सांख्यिकी में मिलते हैं।

वास्तविक तर्क के फलन के रूप में, यह फलन १८वीं सदी के पूर्वार्द्ध में सम्मिश्र विश्लेषण का उपयोग किये बिना (क्योंकि उस समय यह उपलब्ध नहीं थी) पहली बार लियोनार्ड आयलर ने किया था। बर्नहार्ड रीमान ने 1859 में प्रकाशित अपने लेख "दिये गये परिमाण से छोटी अभाज्य संख्याओं पर" (मूल जर्मन: Ueber die Anzahl der Primzahlen unter einer gegebenen Grösse) आयलर की परिभाषा सम्मिश्र चरों के लिए विस्तारित किया तथा फलनिक समीकरण और अनंतकी अनुवर्ती सिद्ध किया एवं शून्य व अभाज्य संख्याओं के बंटन में सम्बन्ध स्थापित किया।

धनात्मक सम संख्याओं पर रीमान जीटा फलन के मान आयलर द्वारा अभिकलित किये गये। इनमें प्रथम *ζ*(2) बेसल समस्या का हल प्रदान करता है। सन् १९७९ में एपेरी ने *ζ*(3) की अपरिमेयता सिद्ध की। नकारात्मक पूर्णांक बिन्दुओं के लिए भी आयलर के अनुसार परिमेय संख्यायें प्रतिरूपक के रूप में महत्त्वपूर्ण स्थान रखती हैं। डीरिख्ले श्रेणी, डीरिख्ले एल-फलन और एल-फलन के रूप में रीमान जीटा फलन के विभिन्न व्यापकीकरण ज्ञात हैं।

निरूपण
------

### डीरिख्ले श्रेणी के रूप में

अभिसरण के क्षेत्र के विस्तार के लिए मूल श्रेणी को पुनः विन्यसित किया जा सकता है। श्रेणी

{\displaystyle \zeta (s)={\frac {1}{s-1}}\sum \_{n=1}^{\infty }\left({\frac {n}{(n+1)^{s}}}-{\frac {n-s}{n^{s}}}\right)}
{\displaystyle \Re s>0} के लिए अभिसारी होगी,
जहाँ कि 

{\displaystyle \zeta (s)={\frac {1}{s-1}}\sum \_{n=1}^{\infty }{\frac {n(n+1)}{2}}\left({\frac {2n+3+s}{(n+1)^{s+2}}}-{\frac {2n-1-s}{n^{s+2}}}\right)}
{\displaystyle \Re s>-1} के लिए भी अभिसारी है। इस तरह से, अभिसरण क्षेत्र को {\displaystyle \Re s>-k} किसी भी {\displaystyle k\in \{1,2,3,\dots \}} के लिए विस्तारित किया जा सकता है।

सन्दर्भ
-------

1. ↑  "संग्रहीत प्रति". मूल से 20 मार्च 2015 को पुरालेखित. अभिगमन तिथि 15 मार्च 2015.
2. ↑  इस शोध पत्र में रीमान परिकल्पना भी शामिल है जो अधिकतर गणितज्ञों के अनुसार विशुद्ध गणित रीमान जीटा फलन के सम्मिश्र मूलों के बंटन के बारे में अटकल है।बोमबियरी, एनरिको. "The Riemann Hypothesis – official problem description" [रीमान परिकल्पना – आधिकारिक समस्या विवरण] (पीडीएफ) (अंग्रेज़ी में). क्ले मैथेमेटिक्स इंस्टिट्यूट. मूल से 22 दिसंबर 2015 को पुरालेखित (PDF). अभिगमन तिथि १५ मार्च २०१५.
रासायनिक जला
**रासायनिक चोंटे** या जला तब होता है जब जीवित ऊतक किसी रसायन के उजागर में या फिर किसी संक्षारक पदार्थ के उजागर में आता है। रासायनिक चोंटे से ऊतक को बहुत ही व्यापक नुकसान होता है। मुख्य प्रकार के उत्तेजक जिनसे रासायनिक चोंटे या जलन होती है उनमें :एसिड, बेस, ओक्सीडाईज़र्स आदि आते हैं। इनके अलावा रासायनिक चोंटे कुछ अन्य रासायनिक हथियारों से भी होती है जैसे की: वेसिकैन्ट्स जिनमें मस्टर्ड गैस और युटरीकैन्ट्स (फोसजीन ओक्सइम) आते हैं। रासायनिक चोंटे या जले को ऊष्मा की जरूरत नहीं पड़ती, यह चोंटे बिना ऊष्मा के ही उत्पन्न होती है सिट=रफ रसायन के उजागर से। रासायनिक चोंटे एक दम से प्रत्यक्ष भी नहीं होती, उह सिर्फ किसी भी रसायन के ऊतक को छूने से ही हो जाती है। यह चोंटे भुत ही दर्द्नायक होती है और इनसे ऊतक के निचे की त्वचा तक जल जाती है। रासायनिक चोंटे से त्वचा पर जलन होती है, त्वचा हल्की गहरे रंग की हो जाती है। रासायनिक चोंटो से साँसे लेने में भी दिक्कत होती है और कभी कभी ऊतक के साथ-साथ त्वचा तक जल जाती है। रासायनिक चोंटो या जलने के मुख्य स्त्रोत: सुल्फ्युरीक एसिड, हाइड्रोक्लोरिक एसिड, सिल्वर नाइट्रेट आदि है। जब भी त्वचा इन रसायनों के उजागर में आती है तब या तो त्वचा की परत जल जाती है, या फिर त्वचा गहरे रंग की हो जाती है।

सन्दर्भ
-------


1. ↑  "Human exposure to caustic and/or corrosive substances (acids and bases)" (pdf). AVIS DU CONSEIL SUPERIEUR DE LA SANTE N° 9108. Conseil Supérieur de la Santé. November 2015
नैनी झील is located in भारतनैनी झीलनैनी झीलनैनी झील (भारत)
नैनीताल का मुख्य आकर्षण् यहाँ की **नैनी झील** है। स्‍कंद पुराण में इसे त्रिऋषि सरोवर भी कहा गया है। कहा जाता है कि जब अत्री, पुलस्त्य और पुलह ऋषि को नैनीताल में कहीं पानी नहीं मिला तो उन्होंने एक गड्ढा खोदा और मानसरोवर झील से पानी लाकर उसमें भरा। इस झील में बारे में कहा जाता है यहाँ डुबकी लगाने से उतना ही पुण्य मिलता है जितना मानसरोवर नदी में नहाने से मिलता है। यह झील ६४ शक्ति पीठों में से एक है।

इस सुंदर झील में नौकायन का आनंद लेने के लिए लाखों देशी-विदेशी पर्यटक यहाँ आते हैं। झील के पानी में आसपास के पहाड़ों का प्रतिबिंब दिखाई पड़ता है। रात के समय जब चारों ओर बल्बों की रोशनी होती है तब तो इसकी सुंदरता और भी बढ़ जाती है। झील के उत्‍तरी किनारे को मल्‍लीताल और दक्षिणी किनारे को तल्‍लीताल करते हैं। यहाँ एक पुल है जहाँ गांधीजी की प्रतिमा और पोस्‍ट ऑफिस है। यह विश्‍व का एकमात्र पुल है जहाँ पोस्‍ट ऑफिस है। इसी पुल पर बस स्टेशन, टैक्सी स्टैंड और रेलवे आरक्षण काउंटर भी है। झील के दोनों किनारों पर बहुत सी दुकानें और विक्रय केन्द्र हैं जहाँ बहुत भीड़भाड़ रहती है। नदी के उत्तरी छोर पर नैना देवी मंदिर है।

वर्तमान समस्याएँ
----------------

नैनीताल में पिछले कुछ समय से बढ़ती जनसंख्या और पर्यटकों की भारी भीड़ ने नैनी झील को प्रदुषित कर पारिस्थितिक असंतुलन की स्थिति उतपन्न कर दी है। इसके बहुत से कारण हैं, जैसे नैनीताल नगर और झील की धमनियाँ कहे जाने वाले नालों में स्थानीय लोगों द्वारा कुड़ा फैंकना और सीवरों को जोड़ना, झील में कचरा और प्लास्टिक फेंकना, झील में खाद्य सामग्री डालना और झील में पर्यावरण उपयोगी मछलियों के स्थान पर अन्य प्रजाति की मछलियों की संख्या में वृद्धि। नैनीताल की यह विश्व प्रसिद्ध झील आज प्रदूषण और पारिस्थितिक असंतुलन के कारण अपना सौंदर्य खोती जा रही है। इस झील के प्रदूषिक होने का एक मुख्य कारण है *यूट्रोफ़िकेशन* (*Eutrophication*)।

इन्हें भी देखें
---------------

* त्रिऋषि सरोवर
निर्भया फंड दुष्कर्म के पीड़ितों/उत्तरजीवियों के राहत और पुनर्वास की योजना के निर्माण की पुनरीक्षा की गई है, क्योंकि पीड़ित के मुआवजे वाला भाग दंड प्रक्रिया संहिता की धारा 375 के प्रावधान द्वारा अधिग्रहित कर लिया गया है, जिसमें कहा गया है कि प्रत्येक राज्य सरकार, केन्द्र सरकार के समन्वय से दुष्कर्म सहित अपराध की पीड़िता को मुआवजे के उद्देश्य से निधियां उपलब्ध कराने की योजना तैयार करेगी। अब तक 20 राज्यों और सात संघ शासित प्रदेशों ने पीड़ित मुआवजा योजना तैयार की है। यह जानकारी महिला और बाल विकास मंत्रालय में राज्य मंत्री (स्वतंत्र प्रभार) श्रीमती कृष्णा तीरथ ने लोकसभा में आज एक प्रश्न के लिखित उत्तर में दी। 

उन्होंने बताया कि महिला और बाल विकास मंत्रालय दुष्कर्म की पीड़ितों तथा कठिन परिस्थितियों में जीवन यापन कर रही महिलाओं के पुनर्वास के लिए स्वाधार और अल्पावास गृह योजना भी चला रहा है। 

निर्भया निधि आर्थिक कार्य-विभाग द्वारा अभी शासित की जाती है। निर्भया निधि में 1000.00 करोड़ रूपए की राशि डाली गई है। सूचना और प्रौद्योगिकी विभाग और गृह मंत्रालय ने निर्भया निधि से निधियन के लिए न्यूनतम कार्रवाई समय में विपदा के समय कॉल पर कार्रवाई करने के लिए पुलिस प्रशासन के समर्थित एकीकरण और उचित सॉफ्टवेयर फ्री डाउनलोडिंग के माध्यम से विद्यमान हैंडसेटों में एस ओ एस अलर्ट प्रणाली उपलब्ध कराकर/ सभी मोबाइल हैंडसेटों में एसओएस अलर्ट बटनों के आवश्यक प्रावधान लागू करने हेतु स्कीम भेजी है। इसके अलावा, सड़क परिवहन और राजमार्ग मंत्रालय ने भी निर्भया निधि से निधियन के लिए 'देश में सड़क परिवहन में महिलाओं की सुरक्षा' की एक स्कीम भेजी है। महिला एवं बाल विकास मंत्रालय ने भी एक कार्यक्रम 'शुभ' भेजा है।

सन्दर्भ
-------

1. ↑  "निर्भया फंड". पत्र सूचना कार्यालय, भारत सरकार. 13 दिसम्बर 2013. मूल से 22 फ़रवरी 2014 को पुरालेखित. अभिगमन तिथि 7 फ़रवरी 2014.
**रासायनिक धवन** से तात्पर्य उस सूक्ष्म प्रक्रिया से है जो साबुन या डिटरजेंट के काम करने का आधार है। जिसमें रसायन के अणु धूल-गंदगी के कणों से जुड़कर उसे बाक़ी के पदार्थों से अलग करते हैं। 

इस में मार्जक (साबुन, डिटरजेंट या डोमेक्स जैसे तरल) के रसायन आवांधित कणों से और पानी (या अन्य तरल) दोनों से जुड़े रहते हैं। पानी या सफ़ाई के द्रव को बहा देने पर वो गंदगी भी निकल जाती है। गंदगी की वस्तु हमेशा धूल जैसे कण नहीं होते - ग्रीस, चिकनाई जैसे पदार्थ आधी-ठोस अवस्था में होते हैं। ये रसायन इनको भी निकाल देते हैं। इप प्रक्रिया में पानी द्रव का ठोस कणों (या कपड़ों) के साथ के बन्धन या जुड़ाव में ये रसायन असर डालते हैं जिससे ये सफ़ाई संभव होती है। 

सबसे आम सफ़ाई करने वाले रसायन सोडियम हाइड्रोक्साईड (NaOH) और सोडियम बाईकार्बोनेट हैं - जो परंपरागत मिलने वाले सोडा में होते हैं। लेकिन आज बाज़ार में मिलने वाले साबुन और घरों को साफ़ करने वाले लिक्विड में अधिक जटिल रसायन होते हैं। इनमें से अधिकतर हानिकारक होते हैं - कई ऐसे हैं जो कीटनाशकों में भी इस्तेमाल होते हैं (अन्य रसायनों के साथ)।

मुख्य रसायन
-----------

एक हाथ साफ़ करने वाले साबुन (लिक्विड) के सामान्य घटक। निर्माताओं के मुताबिक, इसमें बकरी का दूध भी इस्तेमाल किया गया है। 
### अकार्बनिक (अजैव, औद्योगिक) रसायन

### कम हानिकारक

* खाने का सोडा
* हाइड्रोजन पेरॉक्साइड

### जटिल या अधिक हानिकारक

* धोने का सोडा  - ये खाने के सोडा से अधिक क्षरण करता है (यानि खसोंटता है)
* ब्लीच - ब्लीचिंग पाउडर के नाम से गलियों में मलेरिया से निपटने और स्वीमिंग पूल को साफ़ रखने के लिए भी इस्तेमाल होते हैं। इससे आँखों में जलन और दूरगामी नुकसान होते हैं। -(Cl\_4)
* इथिलीन ग्लाईकोल मोनोब्यूटाइल ईथर
* कार्बोक्सी मिथाईल सेल्यूलोज़
* सोडियम लॉरिल सल्फ़ेट  - झाग बनाने के लिए, टूथपेस्टों में प्रयुक्त। इससे आँखों के विकास में बाधा आ सकती है। शैंपू में इसके प्रयोग से ये संभावना भी बनती है कि ये आँखों और मुँह में प्रवेश करें - इसके चिरगामी प्रभाव हो सकते हैं।

### प्रकृति में पाए जाने वाले

* नींबू का रस (या सिट्रिक फल का रस)
* सिरका

स्रोत
-----

* - सफ़ाई की प्रक्रिया का आण्विक ब्यौरा
* 
*
पी एवं आईडी प्रक्रम
वैज्ञानिक दृष्टि से एक या अधिक रसायनों या रासायनिक यौगिकों को बदलने की विधि या साधन को **रासायनिक प्रक्रम** (chemical process) कहते हैं। ऐसा रासायनिक प्रक्रम स्वयं सम्पन्न हो सकता है या किसी बाह्य बल के द्वारा। इसमें एक या एक से अधिक रासायनिक अभिक्रियाएँ होती हैं।

रासायनिक प्रक्रम में ईकाई प्रक्रमण
----------------------------------

रसायन इंजीनियरी में मूलभूत प्रक्रमण को **ईकाई प्रक्रमण** (Unit processing) कहते हैं। ईकाई संक्रिया (unit operations) और ईकाई प्रक्रमण मिलकर विभिन्न प्रकार के रासायनिक उद्योग बनते हैं। ईकाई प्रक्रमण का प्रत्येक रूप (genre) एक ही रासायनिक नियम पर आधारित होता है, जैसे प्रत्येक प्रकार का इकाई संक्रिया एक ही भौतिक नियम पर आधारित होता है। 

रासायनिक इंजिनीयरी के इकाई प्रक्रमण की कुछ महत्वपूर्ण प्रक्रम ये हैं-

* ऑक्सीकरण (Oxidation)
* अपचयन (Reduction)
* हाइड्रोजनन (Hydrogenation)
* विहाइड्रोजनन (Dehydrogenation)
* जल-अपघटन (Hydrolysis)
* जलयोजन (Hydration)
* निर्जलीकरण या निर्जलीभवन (Dehydration)
* हैलोजनन (Halogenation)
* नाइट्रीकरण (Nitrification)
* सल्फोनीकरण (Sulfonation)
* अमोनीकरण (Ammoniation)
* क्षारीय संगलन (Alkaline fusion)
* ऐल्किलीकरण (Alkylation)
* वि-ऐल्किलीकरण (Dealkylation)
* एस्टरीकरण (Esterification)
* बहुलकन या बहुलकीकरण (Polymerization)
* बहुसंघनन (Polycondensation)
* उत्प्रेरण (Catalysis)

इन्हें भी देखें
---------------

* रासायनिक उद्योग
* रासायनिक संयंत्र
* औद्योगिक प्रक्रम
* प्रक्रम
प्रति दिन १.२५ $ से कम पर जीवन यापन करने वाली जनसंख्या संयुरा अनुमान २००८।
**निर्धनता सीमा** एक पारिभाषिक-शब्द है जो एक व्यक्ति या परिवार की वार्षिक आय को परिभाषित करता है, जितने में कि वह व्यक्ति या परिवार जीवन के सभी आवश्यक संसाधनों का लाभ नहीं उठा सकता। निर्धनता सीमा आमतौर पर प्रति व्यक्ति के आधार पर मापी जाती है और विभिन्न धड़े, चाहे राष्ट्रीय हो या अन्तर्राष्ट्रीय, निर्धनता सीमा के लिए दरें तय करते हैं।

निर्धनता के लिए सूचकांक
-----------------------

इस पर पर कोई आमराय नहीं है की निर्धनता सीमा के लिए क्या पैमाना माना जाए। वर्तमान पैमाना, विश्व बैंक का है, जिसने अपने १९९० के **विश्व विकास प्रतिवेदन** में १ अमेरिकी डॉलर (लगभग ४८ भारतीय रुपये) को निर्धनता सीमा का पैमाना माना है।

लेकिन, विश्व बैंक की कार्यशील पत्र संख्या ४६२० के अनुसार, हाल ही के शोधों से यह प्रतीत होता है की १ डॉलर से कम पर निर्धनता सीमा को निर्धारित करना कुछ अयथार्थ है और इसमें २५ सैंट (१२ भारतीय रुपये) तक का उतार चढ़ाव संभव है।

भारत में निर्धनता सीमा
----------------------

*अधिक विस्तार से पढ़े: भारतीय अर्थव्यवस्था*

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

सन्दर्भ
-------

1. ↑  निर्धनता सीमा का पुनः निर्धारण Archived 2008-06-27 at the Wayback Machine *द इकॉन्मिस्ट* (२००८)

बाहरी कडियाँ
------------

* भारत में निर्धनता (अंग्रेज़ी)
* देशवार निर्धनता सीमा से नीचे की जनसंख्या सौजन्य से: नेशन मास्टर (अंग्रेज़ी)
**नीनोस्लाव मरीना** (25 सितंबर, 1974 को स्कोप्जे, मेसेडोनिया में जन्मे), ओहरिड, मैसिडोनिया में स्थित सूचना विज्ञान व प्रौद्योगिकी विश्वविद्यालय में रेक्टर के पद पर कार्यरत हैं। यूकेआईएम स्कोप्जे की इलेक्ट्रिकल इंजीनियरिंग के संकाय में स्नातक की शिक्षा पूरी करने के उपरांत, एनएम ने वर्ष 2004 में इकोले पॉलीटेक्निक फेडरल डी लॉजेन (ईपीएफएल) से पीएच0डी प्राप्त की। हेलसिंकी के नोकिया अनुसंधान केन्द्र के साथ भागीदारी में, इनका शोध, वारयलेस संचार अनुप्रयोग के साथ सूचना पर आधारित था। 2005 से 2007 के दौरान नीनोस्लाव मरीना सोवून टेक्नोलॉजी के निदेशक रहे। वर्ष 2007 से 2008 तक, वे हवाई विश्वविद्यालय में विजिटिंग स्कॉलर रहे। इसके अतिरिक्त, उन्होंने वर्ष 2008 से 2009 के दौरान ओस्लो विश्वविद्यालय में पोस्ट-डॉक्टरेट शोधकर्ता के रूप में कार्य किया। 2010-2012 के दौरान, नीनोस्लाव मरीना प्रिंसटन विश्वविद्यालय में विजिटिंग पोस्ट डॉक्टरेट रिसर्च एसोसिएट थे। वे अभी प्रिंसटन विश्वविद्यालय में विजिटिंग एसोसिएट हैं। संयुक्त राज्य अमेरिका, जापान, ब्रिटेन, इजराइल, रूस, ब्राजील,हांगकांग, नार्वें, फिनलैंड, पुर्तगाल और चेक गणराज्य सहित दुनिया के बीस विश्वविद्यालयों में प्रो0 मरीना विजिटिंग प्रोफेसर हैं। उन्हें, स्विस, सीटीआई, एनएसएफ, यूरोपीय कमीशन तथा यूरोपीयन स्पेस एजेंसी जैसे कार्यक्रमों के लिए विभिन्न पब्लिक स्रोतों से शैक्षणिक एवं उद्योग जगत के लिए धन जुटाने का अनुभव है। वे 6ठे तथा 7वें यूरोपीयन कमीशन कार्यक्रम के विशेषज्ञ मूल्यांकनकर्ता और समीक्षाकर्ता थे। डॉ0 मरीना, इलेक्ट्किल एवं इलेक्ट्निक इंजीनियर (आईईईई) संस्थान के वरिष्ठ सदस्य हैं तथा वे आईईईई सूचना थयोरी सोसायटी मकदूनियाई चैप्टर के सह-संस्थापकों में एक हैं।

सन्दर्भ
-------

1. ↑  "UIST 'St Paul the Apostle'". www.uist.edu.mk. मूल से 6 मार्च 2016 को पुरालेखित. अभिगमन तिथि 8 जून 2015.
2. ↑  "Ninoslav Marina - European commission". European commission. मूल से 3 सितंबर 2014 को पुरालेखित. अभिगमन तिथि 8 जून 2015.
**निर्भया वाहिनी** एक स्वयंसेवी इकाई है। जो महिला सम्मान के लिए एक राष्ट्रीय अभियान हें। इसकी स्थापना जनवरी 2014 में हुई तथा यह जनमत जुटाने में मदद करने और आंदोलन के मांग के चार सूत्री घोषणापत्र के कार्यान्वयन के लिए एक निरंतर अभियान शुरू करने के लिए की गई थी।

ऑनर फॉर विमेन नेशनल कैंपेन (एचडब्ल्यूएनसी) ने सात अन्य राज्यों के साथ ओडिशा में एक निर्भया वाहिनी शुरू करने का फैसला किया है। एचडब्ल्यूएनसी की राष्ट्रीय संयोजक मानसी प्रधान ने दिल्ली में बताया कि निर्भया वाहिनी महिलाओं के खिलाफ हिंसा से लड़ने में अहम भूमिका निभाएगी। इसके कार्य में राज्य सरकारों पर अपनी मांगों के चार सूत्री घोषणापत्र को तुरंत लागू करने का दबाव डालना शामिल होगा।

इन आठ राज्यों के साथ, दिल्ली, मुंबई, चेन्नई, कोलकाता, बैंगलोर और हैदराबाद जैसे मेट्रो शहरों में भी आंदोलन शुरू किया जाएगा। निर्भया वाहिनी के आधिकारिक प्रतीक चिन्ह का पहली बार 24 दिसंबर को आई आई टी मुंबई में अनावरण किया गया, जो कि निर्भया पखवाड़े के हिस्से के रूप में 16 दिसंबर से 29 दिसंबर तक दिल्ली में निर्भया कांड की पहली वर्षगांठ के उपलक्ष्य में आंदोलन द्वारा मनाया गया।

संयोजन
------

निर्भया वाहिनी भारत के सभी राज्यों से आए हजारों स्वयंसेवकों से बनी है। इन स्वयंसेवकों में कामकाजी महिलाओं, गृहिणियों से लेकर विभन्न स्तर के छात्र तक शामिल हैं।

मांग का चार सूत्री घोषणापत्र
----------------------------

1. शराब के धंधे पर पूरी तरह से लगाम 

2. शैक्षिक पाठ्यक्रम के भाग के रूप में महिलाओं के लिए आत्मरक्षा प्रशिक्षण

3. हर जिले में महिला सुरक्षा के लिए विशेष सुरक्षा बल

4. हर जिले में फास्ट ट्रैक कोर्ट और विशेष जांच और अभियोजन शाखा

सन्दर्भ
-------

1. 1 2 3 4  "Nirbhaya Vahini to fight violence against women in Odisha". *Dailypioneer.com*. अभिगमन तिथि 7 March 2019.
2. ↑  "Archived copy". मूल से 2016-08-18 को पुरालेखित. अभिगमन तिथि 2016-07-02.सीएस1 रखरखाव: Archived copy as title (link)
3. ↑  "Key Three Strategies to Curb Violence Against Women". *Dailypioneer.com*. अभिगमन तिथि 7 March 2019.
4. ↑  "Three-pronged Strategy to Curb Crime Against Women". *The New Indian Express*. अभिगमन तिथि 7 March 2019.
**राष्ट्रीय वाहन सुरक्षा तथा ट्रैकिंग प्रणाली** की स्थापना की मंजूरी जनवरी 2014 को भारत सरकार द्वारा दी गई। भारत में सार्वजनि‍क सड़क परि‍वहन में महि‍लाओं तथा लड़कि‍यों की सुरक्षा के लि‍ए निर्भया कोष के अंतर्गत योजना के संचालन का वि‍स्‍तृत ढांचा तैयार कि‍या जा रहा है। 16 दिसम्बर 2012 को दिल्ली में चलती बस में हुए गैंगरेप जैसी घटनाओं की पुनरावृत्ति रोकने के लिए यह कदम उठाया गया है।

परियोजना
--------

इस प्रस्ताव में राष्ट्रीय स्तर (राष्ट्रीय वाहन सुरक्षा तथा ट्रैकिंग प्रणाली) पर एकीकृत कमान तथा राज्य स्तर पर (शहर कमान तथा नियंत्रण केंद्र) पर एकीकृत कमान बनाना शामि‍ल है ताकि‍ वाहन के स्‍थान की जीपीएस ट्रैकिंग हो सके, आपातकालीन बटन का उपयोग कि‍या जा सके तथा सार्वजनि‍क परि‍वहन वाले वाहनों में घटना की वीडि‍यो रि‍कॉर्डिंग की जा सके। पहले चरण में देश के 13 राज्‍यों के 10 लाख और उससे अधि‍क आबादी वाले 32 शहरों में यह योजना लागू की जाएगी।

लागत
----

परि‍योजना की कुल अनुमानि‍त लागत 1404.68 करोड़ रूपए हैं और इसे 'नि‍र्भय कोष' मद से वि‍त्‍त मंत्रालय देगा। 10 लाख और उससे अधि‍क आबादी वाले शहरों में एक बार इस योजना के चालू हो जाने पर देश में सुरक्षि‍त, वि‍श्‍वसनीय तथा आरामदेह सार्वजनि‍क यात्री बस सेवा संभव हो सकेगी।

परियोजना का उद्देश्य व संभावित लाभ
----------------------------------

सार्वजनि‍क वाहनों के मार्गों का नक्‍शा तैयार करने, नि‍यत मार्ग पर वाहन की ट्रैकिंग करने, वि‍जुअल तथा लि‍खि‍त संकेतों के जरि‍ए नि‍यमों के उल्‍लंघन को बताने, वि‍जुअल, लि‍खि‍त तथा ध्‍वनि‍ संकेतों के जरि‍ए परि‍वहन तथा पुलि‍स व्‍यवस्‍था को सचेत करने के लि‍ए खतरे का बटन दबाने के मामले में इस योजना का असर पड़ेगा। इसका असर परमि‍ट, पंजीकरण तथा लाइसेंस रद्द करने पर भी होगा ताकि‍ कम समय में संकट में फंसी महि‍ला या लड़की को सुरक्षा उपलब्‍ध कराई जा सके। सार्वजनि‍क परि‍वहन वाहनों में बैठने की व्‍यवस्‍था की वीडि‍यो रि‍कॉर्डिंग को सबूत के तौर पर इस्‍तेमाल कि‍या जाएगा। इससे संभावि‍त अपराधों की रोकथाम हो सकेगी।

सन्दर्भ
-------

1. ↑  "सार्वजनि‍क सड़क परि‍वहन में महि‍लाओं की सुरक्षा के लि‍ए 'निर्भय कोष' योजना". पत्र सूचना कार्यालय, भारत सरकार. 7 फ़रवरी 2014. मूल से 25 दिसंबर 2018 को पुरालेखित. अभिगमन तिथि 7 फ़रवरी 2014.
**पत्र सूचना कार्यालय** (Press Information Bureau / पीआईबी) भारत सरकार की नीतियों, कार्यक्रम पहल और उपलब्धियों के बारे में समाचार-पत्रों तथा इलेक्‍ट्रॉनिक मीडिया को सूचना देने वाली प्रमुख एजेंसी है। यह प्रेस विज्ञप्तियों, प्रेस नोट, विशेष लेखों, संदर्भ सामग्री, प्रेस ब्रीफिंग, फोटोग्राफ, संवाददाता सम्‍मेलन, साक्षात्‍कार, प्रेस दौरे और कार्यालय की वेबसाइट के माध्‍यम से सूचना का सर्वत्र पहुंचाता है।

कार्यालय अपने मुख्‍यालय में विभागीय प्रचार अधिकारियों के माध्‍यम से कार्य करता है जो प्रेस विज्ञप्तियों और प्रेस सम्‍मेलनों आदि के जरिए मीडिया को सूचना के प्रसार में सहायता देने के प्रयोजन हेतु विभिन्‍न मंत्रालयों और विभागों के साथ संलग्‍न हैं। ये अधिकारी प्रचार गतिविधियों से संबंधित सभी मामलों पर सलाह भी देते हैं। ये संबंधित मंत्रालयों और विभागों को फीड बैक प्रदान करते हैं। विशेष सेवाओं के एक भाग के रूप में पत्र सूचना कार्यालय के फीडबैक प्रकोष्‍ठ द्वारा एक डेली डायजेस्‍ट तथा विभिन्‍न राष्‍ट्रीय और क्षेत्रीय दैनिक समाचारपत्रों और पत्रिकाओं से समाचार कथाओं और संपादकीय के आधार पर विशेष डायजेस्‍ट तैयार किए जाते हैं।

इस कार्यालय की फीचर इकाई द्वारा पृष्‍ठभूमि जानकारी, अद्यतन जानकारी, सूचना के छोटे बिन्‍दु, विशेष लेख और ग्राफिक प्रदान किए जाते हैं, जिन्‍हें राष्‍ट्रीय नेटवर्क, इंटरनेट और साथ ही स्‍थानीय प्रेस में परिचालन हेतु अनुवाद के लिए क्षेत्रीय / शाखा कार्यालयों में परिचालित किया जाता है। यह इकाई सरकार के कार्यक्रमों और नीतियों पर प्रकाश डालने के लिए विशेष लेख जारी करती है। यह इकाई फोटो लेख और पृष्‍ठभूमि जानकारियों सहित 200 से अधिक विशेष लेख औसतन हर वर्ष तैयार करती है। पत्र सूचना कार्यालय में पूरे वर्ष विभिन्‍न सरकारी कार्यक्रमों का फोटो कवरेज किया जाता है तथा ये तस्‍वीरें राष्‍ट्रीय समाचारपत्रों और पत्रिकाओं में भेजी जाती है।

पत्र सूचना कार्यालय द्वारा मुख्‍यालय में विदेशी मीडिया सहित मीडिया प्रतिनिधियों को प्रत्‍यायन (accreditation) प्रदान किया जाता है। लगभग 1425 संवाददाताओं और 430 कैमरा मैन/फोटोग्राफरों का प्रत्‍यायन किया गया है। कुल 150 तकनीशियनों तथा लगभग 76 संपादकों और मीडिया आलोचकों को प्रत्‍यायन दिया गया है।

पत्र सूचना कार्यालय का फीडबैक प्रकोष्‍ठ समाचार मदों और संपादकीय टिप्‍पणियों के आधार पर समाचारों और विचारों का एक दैनिक डायजेस्‍ट तैयार होता है, जिसे प्रिंट मीडिया में दर्शाया जाता है। यह‍ डायजेस्‍ट प्रत्‍येक कार्य दिवस पर तैयार किया जाता है।

पत्र सूचना कार्यालय की वेबसाइट भारत के मध्‍यम और छोटे समाचार पत्रों के लिए सूचना का एक महत्‍वपूर्ण स्रोत है, जिसे अधिक आकर्षक बनाने एवं नई विशेषताएं जोड़ने के लिए समीक्षित किया जाता है। पत्र सूचना कार्यालय के व‍रिष्‍ठ अधिकारियों द्वारा सुझाए गए कुछ डिजाइन परिवर्तन शामिल किए गए थे। पत्र सूचना कार्यालय की 6 अलग अलग भाषाओं में 6 वेबसाइटें, जो हैं तमिल, मलयालम, कन्‍नड़, तेलुगु, बंगाली और मिज़ो भाषाएं।

इंट्रा पीआईबी, इंट्रानेट वेब पोर्टल को पत्र सूचना कार्यालय द्वारा नई विशेषताओं सहित सज्जित किया गया है जैसे पीआईबी क्लिपिंग सेवा, आंतरिक अनुप्रयोग के लिंक प्रदान करना जो हैं हार्डवेयर की शिकायतें, मासिक प्रगति प्रतिवेदन, वेतन पर्चियां, सूचनाएं, डाउनलोड फॉर्म।

बाहरी कड़ियाँ
-------------

* पत्र सूचना कार्यालय की वेबसाइट
**निकलोडियन् पाकिस्तान** या **निक पाकिस्तान**, एक शुल्क-आधारित पाकिस्तानी टीवी चैनल है। यह **निकेलोडियन्**  का पाकिस्तानी चैनल है, जो  *पैरामाउण्ट् नेटवर्क्स EMEAA*  के साथ एक  *ब्राण्ड् लाइसेंसिङ्ग् और प्रोग्रामिङ्ग्*  समझौते के तहत घरेलू मीडिया कम्पनी  *ARY समूह*  की डिजिटल नेटवर्क सहायक कम्पनी द्वारा सञ्चालित है।

इतिहास
------

 **निकेलोडियन् पाकिस्तान**  ने स्थानीय पाकिस्तानी सामग्री के प्रसारण से पहले, भारतीय सामग्री को पाकिस्तान में प्रसारित किया गया था। हालाँकि,  *ARY डिजिटल नेटवर्क*  द्वारा 23 नवम्बर 2006 को **निकलोडियन् पाकिस्तान**  ज
लॉञ्च किए जाने के ठीक बाद, *वायाकॉम* के साथ एक *ब्राण्ड लाइसेंसिङ्ग्*  समझौते के तहत पाकिस्तान देश में भारतीय सामग्री का वितरण बन्द हो गया। यह मुख्य रूप से अँग्रेजी में सामग्री प्रसारित करता था और साथ ही कुछ सामग्री को उर्दू में *डब* करने के बजाय हिन्दी में प्रसारित करता था। जिसके कारण PEMRA ने 2016 में निकेलोडियन् के लाइसेंस को अस्थायी रूप से निलम्बित कर दिया, हालाँकि बाद में चैनल ने प्रसारण फिर से चालू कर दिया।

विनियामक कार्रवाइयाँ
--------------------

पाकिस्तान इलेक्ट्रॉनिक् मीडिया विनियामक प्राधिकरण (PEMRA) ने 2005 में कई चैनलों पर प्रतिबन्ध लगाने के सम्बन्ध में एक आदेश जारी किया क्योंकि जिस सामग्री को उर्दू में डब किया जाना चाहिए था या उर्दू उप-शीर्षक का इस्तेमाल किया जाना चाहिए था। किन्तु इसके बजाय चैनल उस सामग्री की हिन्दी शब्दावली को स्थानीय लिपियों में लिखकर प्रसारित करते रहे क्योंकि सामग्री को भारत से ही आयातित किया गया था। PEMRA ने हिन्दी भाषा तथा हिन्दी शब्दावली के प्रयोग के कारण चैनलों पर प्रतिबन्ध लगा दिया था।

श्रेणी
------
पत्रा, चिट्ठा अथवा ब्लॉग
------------------------

साहित्य की नवीनतम तकनीक के साथ संलग्न विधा जो कि मात्र अंतर्जाल पर ही संभव है वह है पत्राकारिता। इस विषय में समाचारों से संबद्ध शब्द पत्रकारिता से भ्रमित होने की आवश्यकता नहीं है। चूँकि पत्रकारिता, पत्रकार, पत्र आदि शब्द पूर्वतः स्थापित हैं इसलिये कदाचित इस नये शब्द को इसकी विराट आभिव्यक्तिक तकनीकी उपलब्धियों के कारण पहले से अस्तित्व के शब्द से अंतर्ग्रंथन माना जा सकता है। "पत्रा" के लिए अंग्रेज़ी में ब्लॉग (BLOG) तथा उर्दू में चिट्ठा (जो कि कदाचित पत्र के लिए प्रयुक्त शब्द "चिट्ठी" से प्रेरित है) प्रयोग करा जाता है। सामान्यतः पत्रा शब्द भारतीय ज्योतिष शास्त्र में ग्रहों-नक्षत्रों आदि के विस्तृत विवरण के लिये प्रयोग करी जाने वाली दैनन्दिनी के लिये प्रयुक्त है किन्तु अंतर्जाल पर शब्द, चित्र, ध्वनि आदि के विस्तारित उपयोग को ध्यान में रखते हुए इस शब्द की सार्थकता स्पष्ट होती है कि अंग्रेजी में प्रयुक्त ब्लॉग शब्द के लिये "पत्रा" उपयुक्त शब्द है। आगे इसी शब्द से पत्रकारिता के नवीनतम तकनीक से सज्जित शब्द पत्राकारिता की भी पुष्टि करी जा सकती है।
डॉ॰रूपेश श्रीवास्तव
**राष्‍ट्रीय लघु उद्योग निगम लिमिटेड**(*एनएसआईसी*) भारत सरकार का एक उद्यम है। यह देश के सूक्ष्म, लघु और मध्यम उद्यमों का उन्नयन करने, उन्हें सहायता देने तथा उनके विकास में वृद्धि करने का कार्य करता है। लगभग पांच दशक पूर्व इसकी स्थापना की गई थी और तबसे निगम ने देश व विदेशों में नए एवं लघु उद्यमों का उन्नयन कार्य किये एवं अपनी वित्त पोषण, मार्केटिंग, कच्चा माल वितरण स्कीमें व प्रौद्योगिकी सहायता कार्यक्रम किये। इनके माध्यम से अनेक सूक्ष्म, मध्यम एवं लघु इकाइयों की विकास में सहायताएवं परियोजनाओं व उत्पादों का निर्यात बढ़ाने का कार्य करता है। यह निगम देश भर में फैले शाखा कार्यालयों व तकनीकी सेवा केन्द्रों के नेटवर्क माध्यम से अपना प्रचालन कार्य करता। इसके अतिरिक्त एनएसआईसी प्रशिक्षण व इंक्यूबेशन केन्द्र खोल कर इस बारे में प्रशिक्षण कार्यक्रम भी चलाता है तथा व्यापक व्यावसायिक जन-शक्ति के साथ उद्यम क्षेत्र की आवश्‍यकताओं के अनुसार सेवाओं का पैकेज उपलब्ध कराता है।

कार्यकलाप
---------

राष्ट्रीय लघु उद्योग निगम विशेष रूप से बनाई गई योजनाओं के सेट के साथ लघु उद्यमों को सहायता देने के अपने मिशन को आगे बढाता है, जिससे ये लघु उद्योग एक प्रतिस्पर्धी बन सकें तथा लाभप्रद स्थिति में पहुंच सकें। इन योजनाओं में विपणन सहायता, ऋण सहायता, प्रौद्योगिकी सहायता तथा अन्य सहायता सेवाएं शामिल हैं।

शाखाएं एवं सेवा केन्द्र
-----------------------

एनएसआईसी तकनीकी सेवा केन्द्र निम्नलिखित स्थानों पर स्थित हैं 

|  |  |
| --- | --- |
| ***केन्द्र का नाम*** | ***केन्द्र बिन्दु क्षेत्र*** |
| **चेन्नई** | चमड़ा व फुटवियर |
| **हावड़ा** | जनरल इंजीनियरी |
| **हैदराबाद** | इलेक्ट्रॉनिक तथा कम्प्यूटर एप्लीकेशन |
| **नई दिल्ली** | मशीन टूल्स व उनसे जुड़े कार्य |
| **राजकोट्** | ऊर्जा, ऑडिट तथा ऊर्जा संरक्षण कार्यकलाप |
| **राजपुरा** | घरेलू बिजली के उपकरण |
| **अलीगढ़** | ताला क्लस्टर तथा डाई एवं टूल मेकिंग |
| **नीमका** | जनरल इंजीनियरी |

राष्ट्रीय लघु उद्योग निगम अपने तकनीकी सेवा केन्द्रों और विस्तार केन्द्रों के माध्यम से सूक्ष्म एवं लघु उद्यमों को निम्नलिखित सहायता सेवाएं प्रदान करता है:

1. नई तकनीकों को अपनाने के लिए परामर्श देना।
2. मान्यता प्राप्त प्रयोगशालाओं के माध्यम से सामग्री जांच की सुविधाएं देना।
3. कैड सहित उत्पाद का डिजाइन।
4. मशीनिंग, ई.डी.एम. सी.एन.सी. आदि में कॉमन सुविधा सहायता।
5. चयनित केन्द्रों पर ऊर्जा तथा पर्यावरण सेवाएं।
6. कौशल उन्नयन के लिए क्लास रूम व प्रैक्टीकल प्रशिक्षण।

चित्र दीर्घा
------------

* एनएसआईसी तकनीकी सेवा केन्द्र, हावड़ाएनएसआईसी तकनीकी सेवा केन्द्र, हावड़ा
* एनएसआईसी मुख्य भवन, हावड़ाएनएसआईसी मुख्य भवन, हावड़ा
* डॉ॰बी॰सी॰रॉय, एनएसआईसी भवन में स्थापित मूर्तिडॉ॰बी॰सी॰रॉय, एनएसआईसी भवन में स्थापित मूर्ति
* एनएसआईसी भवन, हावड़ा की ्मुख्य इमारतएनएसआईसी भवन, हावड़ा की ्मुख्य इमारत

सन्दर्भ
-------

1. ↑  "Who's Who". *National Small Industries Corporation*. मूल से 20 मार्च 2018 को पुरालेखित. अभिगमन तिथि 20 March 2018.
2. 1 2 3  "राष्‍ट्रीय लघु उद्योग निगम लिमिटेड".. मूल से 15 जुलाई 2018 को पुरालेखित. `|website=` में बाहरी कड़ी (मदद)

बाहरी कड़ियाँ
-------------

राष्ट्रीय लघु उद्योग निगम लिमिटेड का आधिकारिक जालस्थल

इन्हें भी देखें
---------------
**निमेसुलाइड** एक कार्बनिक यौगिक है। जिसका रासायनिक सूत्र "C13H12N2O5S" होता है। और इसका अणुभार 308.31 होता है।

### विवरण।

निमेसुलाइड (Nimesulide) एक COX-2 प्रिफ्रेसिअल नॉन स्टेरोइडल एंटी इन्फ्लामेट्री ड्रग (NSAIDs) है। इसका उपयोग तीव्र दर्द, पुराने ऑस्टियोआर्थराइटिस के रोगसूचक उपचार और 12 वर्ष से अधिक उम्र के किशोरों और वयस्कों में प्राथमिक डिसमेनोरिया (माहवारी के समय होने बाला दर्द) में होता है। निमेसुलाइड एंटीपाइरेटिक और एनालजेसिक दोनों ही गुण रखती है।

#### **निमेसुलाइड कैसे काम करती है।**

निमेसुलाइड प्रोस्टाग्लैनडीन को बनने से रोकती है। जिस कारण हमारे शरीर का दर्द खत्म होना शुरू हो जाता है। निमेसुलाइड की हाफ लाइफ दो से पांच घंटा होती है निमेसुलाइड की खुराक वयस्कों में दो मिलीग्राम प्रति किलोग्राम के हिसाब से ली जाती है साइड इफेक्ट्स में यकृत की समस्याएं शामिल हो सकती हैं। [१] इसमें कार्रवाई का एक बहुक्रियाशील मोड है और इसे कार्रवाई की तेज़ शुरुआत की विशेषता है। यह प्रोस्टाग्लैंडिंस (दर्द से जुड़ा एक रसायन) के उत्पादन को अवरुद्ध करके काम करता है, जिससे दर्द और सूजन से राहत मिलती है। ज्यादा जानकारी के लिए निमेसुलाइड पर क्लिक करें। 

##### निमेसुलाइड के ब्रांड।

##### नाइसिप, निमेजेसिक, नाइस, नाइजर, नोबेल।
सैन फ्रैंसिस्को का एक दूकानदार अपनी दूकान के आगे शौचालय बनाने के विरोध में निम्बी (NIMBY) निशान दर्शा रहा है
**निम्बी** (अंग्रेज़ी: NIMBY) एक परिवर्णी शब्द (ऐक्रोनिम) और नारा है जो आम नागरिकों द्वारा ऐसे विकास-कार्यों के विरुद्ध बुलंद किया जाता है जो उनके घरों के पास बन रहे हों और जिनसे उनके जीवन पर हानिकारक प्रभाव पड़ सकता है।

अमेरिका, कनाडा और ब्रिटेन में यह परमाणु उर्जा स्टेशनों, हवाई अड्डों, कूड़ा इकठ्ठा करने के केन्द्रों और क़ैदख़ानों के निर्माण के विरुद्ध उठाया जा चूका है। "निम्बी" (NIMBY) का पूरा रूप है "नॉट इन माए बैकयार्ड" (not in my backyard) यानि "मेरे घर के पीछे नहीं"। उदहारण के लिए अगर किसी मोहल्ले के पास कचड़ा इकठ्ठा करने का केंद्र बनाने का प्रस्ताव हो जिस से उस मोहल्ले में बदबू-ही-बदबू रहने के आसार लगें, तो वहाँ के रहने वाले विरोध में निशान लिए धरना दे सकते हैं। ऐसे निशानों को "निम्बी" की श्रेणी का निशान कहा जाता है और यह नेताओं को संकेत होता है के "अगर इतना ही बढ़िया विकासकार्य है तो अपने घर के पास बनाओ, हमारे मोहल्ले में नहीं"।

इन्हें भी देखें
---------------

* नारा
**राष्ट्रीय सिन्धी भाषा संवद्धन परिषद** (एनसीपीएसएल) मानव संसाधन विकास मंत्रालय, उच्चतर शिक्षा विभाग के अंतर्गत पूर्ण रूप से वित्तपोषित एक स्वायत्तशासी संगठन है। इसका मुख्‍यालय नई दिल्‍ली में है।

एनसीपीएसएल के मुख्य उद्देश्य सिन्धी भाषा का प्रोत्साहन, विकास तथा संवर्धन तथा वैज्ञानिक एवं प्रौद्योगिकी विकास और आज के युग के संदर्भ में विकसित ज्ञान के विचारों को सिन्धी भाषा में उपलब्ध करवाने के लिए कदम उठाने तथा सिन्धी भाषा से संबंधित मुद्दों पर भारत सरकार को सलाह देने तथा इसको भेजे जाने वाली शिक्षा सामग्री पर प्रभाव पैदा करना हैं।

सिन्धी भाषा के संवर्धन तथा विकास के उद्देश्यार्थ संगठन कई योजनाएं संचालित करता है जिनके माध्यम से सिन्धी विद्वानों, लेखकों, गैर-सरकारी संगठनों इत्यादि को सिन्धी भाषा के संवर्धन हेतु सहायता प्रदान की जाती है। संगठन के मुख्य क्रियाकलाप/योजनाएं इस प्रकार है:

(i) सिन्धी भाषा से संबंधित कुछ चुनिंदा प्रोत्साहन क्रियाकलापों हेतु स्वैच्छिक संगठनों को वित्तीय सहायता प्रदान करना। 

(ii) साहित्यिक पुस्तकों के लेखन हेतु सिन्धी लेखकों को पुरस्कार प्रदान करना। इस वर्ग के तहत सिन्धी लेखकों को 20,000 रूपये के पाँच पुरस्कार, 50,000 रूपये साहित्यकार सम्मान पुरस्कार के रूप में तथा 50,000 रूपये साहित्य रचना सम्मान पुरस्कार दिये जाते हैं। 

(iii) संबंधित वित्त वर्ष के दौरान शैक्षिक संस्थाओं/स्कूलों/कॉलेजों/सार्वजनिक पुस्तकालयों इत्यादि के नि:शुल्क वितरण हेतु सिन्धी पुस्तकों/पत्रिकाओं/सिन्धी भाषा से संबंधित श्रव्य-दृश्य कैसेटों की व्यापक खरीददारी। 

(iv) सिन्धी भाषा में पुस्तकों के प्रकाशन एवं खरीददारी हेतु भी वित्तीय सहायता प्रदान की जाती है; और 

(v) सिन्धी भाषा अध्ययन कक्षाओं का आयोजन करना।

बाहरी कड़ियाँ
-------------

* **राष्ट्रीय सिन्धी भाषा संवर्धन परिषद** का जालघर
राष्ट्रीय समेकित नाशीजीव प्रबन्धन केन्द्र सम्पादन का प्रतीक चिन्ह
**राष्ट्रीय समेकित नाशीजीव प्रबन्धन केन्द्र** (नेशनल सेंटर फॉर इंटीग्रेटेड पेस्ट मैनेजमेन्ट / NCIPM) भारतीय कृषि अनुसंधान परिषद (ICAR) का अनुसंधान केन्द्र है। फरवरी 1988 में इसकी स्थापना की गयी थी, जिसका मुख्य उदेश्य था की भारत में पौध सुरक्षा के लिऎ एक अलग से केन्द्र का स्थापित करना। इस केन्द्र के कार्यक्रम विस्तार रूप से सभी केन्द्र, संस्थान, किसानो के साथ, तथा देश व किसानो के हित से जुडे हुऎ हैं! 

**राष्ट्रीय समेकित नाशीजीव प्रबंधन** (आई.पी. एम.) एक ऐसी प्रणाली है जिसमें फसल उत्पादन एवं पादप संरक्षण सम्बन्धी उन्नत विधियों को शामिल किया जाता है जिससे नाशीजीवों (कीट रोगों, सूत्रकृमियों, खरपतवार, पक्षियों, इत्यादि) से होने वाली आर्थिक हानि को कम किया जा सके। आई. पी. एम में नाशीजीवों की निगरानी एवं मित्र कीटों/ प्राकृतिक शत्रुओं के संरक्षण को प्रमुखता दी जाती है। भारत की कृषि मे पादप सुरक्षा संबंधी आवश्यकताओं को ध्यान में रखते हुए भारतीय कृषि अनुसंधान परिषद ने फरवरी 1988 में **राष्ट्रीय समेकित नाशीजीव प्रबंधन केन्द्र** की स्थापना की। संस्थान की गतिविधियों का राज्य कृषि विश्वविघालयों, सरकारी एजेंसियों, औघौगिक इकाईयों, गैर सरकारी संस्थाओं और किसानो से भागीदारी करने के लिए विभिन्न दिशाओं में विस्तार किया गया है। इन सभी संस्थाओं की भागीदारी से यह केन्द्र विभिन्न पर्यावरण सहायक आई.पी.एम. अनुसंधान कार्यक्रमों को नियोजित एंव संचालित करता है जो कि टिकाऊ कृषि के लिए अत्यन्त आवश्यक है।

लक्ष्य और कार्य
---------------

* मुख्य फसलों के लिए समेकित नाशीजीव प्रबंधन प्रणाली (आई. पी. एम) को विकसित करना एंव बढावा देना जिससे पारिस्थितिक स्थितियों में भी उच्च एंव टिकाऊ पैदावार प्राप्त की जा सके।

* नाशीजीव प्रबंधन सम्बंधी सभी प्रकार की जानकारी का एकत्रित करना एंव राष्ट्रीय प्राथमिकताओं और नीतियों हेतु परामर्श प्रदान करना।

* राष्ट्रीय तथा अन्तर्राष्ट्रीय संस्थाओं के साथ आई. पी .एम. के क्षेत्र में सहयोगी क्रार्यक्रम बनाना एवं तालमेल स्थापित करना।

* तकनीकी परामर्श प्रदान करना।

इन्हें भी देखें
---------------

* एकीकृत नाशीजीव प्रबंधन

बाहरी कड़ियाँ
-------------

* राष्ट्रीय समेकित नाशीजीव प्रबन्धन केन्द्र का जालघर
अंगूरफल
**निम्बू-वंश** एक पादप वंश है, जो रुटेसी (Rutaceae) कुल के पुष्पीय पादपों का वंश है। इनकी उत्पत्ति दुनिया के उष्णकटिबंधीय और उपोष्ण दक्षिण पूर्वी क्षेत्रों में हुई है।

इस वंश की वर्गिकी और क्रमबद्धता जटिल है और इसकी प्राकृतिक प्रजातियों की सटीक संख्या अस्पष्ट है, क्योंकि कई ज्ञात प्रजातियां कृंतकीय रूप से विकसित संकर प्रजाति हैं और इस बात के आनुवंशिक साक्ष्य हैं कि कुछ जंगली, विशुद्ध-प्रजनित वास्तव मे संकर, मूल की हैं।

निम्बू-वंश के कृषि योग्य फल मूलतः चार पैतृक प्रजातियों से संबंधित हैं। वाणिज्यिक रूप से कृषि योग्य प्राकृतिक और मूल संकर प्रजातियों मे महत्वपूर्ण फल हैं, संतरा, चकोतरा, नीबू, नारंगी और किन्नू।

विटामिन और पौधों के यौगिकों में समृद्ध-
---------------------------------------

सिट्रस विटामिन सी का एक उत्कृष्ट स्रोत हैं, एक पोषक तत्व जो प्रतिरक्षा प्रणाली को मजबूत करता है और आपकी त्वचा को चिकना और लोचदार रखता है।

वास्तव में, सिर्फ एक माध्यम संतरे में आपको एक दिन में सभी विटामिन सी की आवश्यकता होती है।

खट्टे फलों में अन्य विटामिन और खनिजों की भी अच्छी मात्रा होती है जो आपके शरीर को ठीक से काम करने की आवश्यकता होती है, जिसमें बी विटामिन, पोटेशियम, फॉस्फोरस, मैग्नीशियम और तांबा शामिल हैं।

इसके अतिरिक्त, वे पौधे के यौगिकों में समृद्ध हैं जिनके विभिन्न स्वास्थ्य लाभ हैं, जिनमें विरोधी भड़काऊ और एंटीऑक्सिडेंट प्रभाव शामिल हैं।

इन यौगिकों में फ़्लेवोनोइड्स, कैरोटेनॉइड्स और आवश्यक तेलों की 60 से अधिक किस्में शामिल हैं, और वे खट्टे फलों के कई लाभों के लिए जिम्मेदार हैं

Read in English Archived 2021-03-04 at the Wayback Machine

 
1. ↑  निकोलोसी *एट अल.* (2000)
**नगला डालू** (Nagla Dalu) भारत के उत्तर प्रदेश राज्य के कासगंज ज़िले में स्थित एक गाँव है।

ठाकुर (चौहान) मुख्य रूप से इस गांव के निवासी हैं 

***इतिहास***

य़ह गाँव सन 1602 ई० में डाल सिंह चौहान व दुलार सिंह चौहान नामक दो भाइयों ने बसाया था l उससे पहले इस गाँव के लोग मैनपुरी जिले में निवास करते थे l जो कि चौहानो का मुख्य गड़ माना जाता रहा है जबसे **पृथ्वीराज** **चौहान** के ***आठवे*** वंशज *राजा भोज राज चौहान* ने 13 वी शताब्दी में राजस्थान से निकलकर यहां आके अपना राज्य स्थापित कर लिया और इस जिले मे कई वीर चौहान राजाओ ने अपना शाशन किया ,उन्हीं में से एक वीर राजा थे , जिनका नाम था, **महाराजा तेज सिंह चौहान** जिन्होंने 1857 में अंग्रेजो के खिलाफ क्रांति करके लड़ाई लड़ी और मैनपुरी को सर्व प्रथम अंग्रेजो से आजाद करवा लिया परंतु कुछ सालों बाद अंग्रेजो ने बड़ी संख्या में फौज इकठ्ठी करके इसपर फिर से आक्रमण कर दिया l

जैसे ही उन्हें अंग्रेजो के आक्रमण के बारे में पता चला उन्होंने अपनी सेना एकत्रित की और तुरंत युद्ध के मैदान में युद्ध करने पहुंच गए l कई घंटो तक उन्होंने बड़ी वीरता दिखाते हुए अंग्रेजों के साथ युद्ध किया पर इस बार अंग्रेजो के पास तोपें व बंदूकें होने के कारण, वो और उनकी सेना ज्यादा देर तक अंग्रेजो का सामना नहीं कर पाए और अंत में वीरगति को प्राप्त हो गए तथा उनके साथ साथ न जाने कितने वीर और शहीद हो गए। 

वर्तमान में मैनपुरी व उसके आसपास के क्षेत्रों में निवास कर रहे चौहान जाती के लोग इन्हीं के वंशज है । जिनमें से कुछ लोग मुख्य रूप से कासगंज के पटियाली तहसील में **ग्राम नरथर** व **नगला डालू** में निवास कर रहे हैं ।

वर्तमान में इसी गाँव के कई लोग ग्रेटर नोएडा, दिल्ली व गाजियाबाद में भी रहते हैं 

यह गाँव बहुत ही सुंदर और स्वच्छ है ,इस गाँव के चारो तरफ पेड़ ही पेड़ है जिस वजह से ये हरा-भरा भी है।

इन्हें भी देखें
---------------

* कासगंज ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975